Diari Oficial de la Generalitat Valenciana


Sumari del DOGV 3203, del 13-03-1998 (1998/1956)

ACORD de 10 de març de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cullera.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3203

Data del DOGV
:   13-03-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/1956


Data del document
:   10-03-1998

Organisme emissor
:   Conselleria de Presidència

Tipus de document
:   Acord

ACORD de 10 de març de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Cullera. [1998/Q1956]
  
El Govern Valencià, en la reunió del dia 10 de març de 1998, adoptà l'acord següent:
  
L'Ajuntament de Cullera, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'Obres de Reparació, Ampliació i Adequació a la Llei Orgànica d'Ordenació General del Sistema Educatiu de l'Institut d'Ensenyament Secundari Blasco Ibáñez.
  
Aquesta declaració d'urgent ocupació és justifica per les següents raons:
  
1. Segons és descriu en la memòria del projecte, aquest té per objecte la intervenció sobre el conjunt d'edificis que constitueixen el nucli en l'actualitat, per a aconseguir la implantació de unes condicions adequades en tots les dependències, per a complir les exigències requerides per la vigent legislació autonòmica i estatal, i, així mateix, per a donar solució als problemes que presenta actualment l'institut, a saber: falta d'espai suficient per al desenvolupament del programa complet; incompliment de la normativa de dimensions dels locals; inadequació dels edificis existents a les condicions exigibles quant a seguretat, accessibilitat i protecció i, finalment, l'obsolescència i grau d'envelliment dels edificis existents, així com l'estat crític de les instal·lacions, algunes de les quals es troben a la vora del col·lapse.
  
2. La necessitat de procedir a la urgent ocupació dels béns inclosos en l'expropiació ve determinada per resultar afectats directament per l'ampliació o urbanització.
  
La relació de propietaris, béns i drets afectats per l'expedient va estar sotmesa a informació pública i notificada individualment als interessats, i no es presentaren al·legacions. Hi consta l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Cullera, per a l'execució del Projecte d'Obres de Reparació, Ampliació i Adequació a la Llei Orgànica d'Ordenació General del Sistema Educatiu de l'Institut d'Ensenyament Secundari Blasco Ibáñez.
  
Relació de béns afectats:
  
Parcel·la 1 (destinada a l'ampliació de l'institut).
  
Identificació i situació: terrenys situats a la ciutat de Cullera, entre els carrers del Replà de Sant Antoni i del Tir, carrer transversal en projecte que uneix els dos anteriors i tanca de la parcel·la ocupada actualment per l'Institut de Batxillerat Blasco Ibáñez.
  
Naturalesa i cultiu: finques amb matolls, sense cap cultiu, travessades per un barranc en direcció nord-sud, aproximadament.
  
Límits:
  
- Nord: tanca de la parcel·la ocupada actualment per l'Institut de Batxillerat Blasco Ibáñez.
  
- Sud: parcel·la que s'ha d'expropiar número 2, destinada a vials, que es descriu tot seguit.
  
- Est: carrer del Replà de Sant Antoni.
  
- Oest: camí públic que constitueix l'accés actual a l'habitatge del conserge de l'Institut de Batxillerat Blasco Ibáñez.
  
Registre de la Propietat de Cullera: l'expropiació afecta total o parcialment a una o diverses de les següents finques, inscrites al Registre de la Propietat de Cullera:
  
- Finca número 31.998, inscrita al tom 1.899, llibre 514, foli 30, inscripció 1.ª, amb una superfície de 400 metres quadrats, els titulars de la qual són el senyor Liberto Oliver García i la senyora Remedios Giménez Torán.
  
- Finca número 19.289, inscrita al tom 1.340, llibre 342, foli 118, inscripcions 4.ª i 5.ª, amb superfície de 600 metres quadrats, els titulars de la qual són el senyor Liberto Oliver García d'una meitat indivisa i, quant a l'altra meitat indivisa, la senyora Pilar Esteve García, de les dues terceres parts i el senyor José Esteve García d'una altra tercera part.
  
- Finca número 31.999, inscrita al tom 1899, llibre 514, foli 33, inscripció 1.ª, amb una superfície de 600 metres quadrats, els titulars de la qual són la senyora Pilar Esteve García i el senyor José Peiró Falcó, de la meitat indivisa, amb caràcter de guany, i el senyor José Esteve García i la senyora Enriqueta Pérez de l'altra meitat indivisa, també amb caràcter de guany.
  
- Finca número 33.183, inscrita al tom 1935, llibre 529, foli 171, inscripció 1a, amb una superfície de 162,81 metres quadrats, els titulars de la qual són, per meitats indivises, la senyora Pilar Esteve García i el senyor José Esteve García.
  
Registres fiscals: la finca que s'ha d'expropiar constitueix les parcel·les cadastrals 7992903YJ3379S i 7992902YJ3379S, de les quals figura com a contribuent, a efectes de l'impost de béns immobles de naturalesa urbana, el senyor Alberto Oliver García.
  
Concepte expropiatori: ampliació de l'Institut de Batxillerat Blasco Ibáñez per a adequació a les noves necessitats docents.
  
Superfície total afectada: 1.371,90 metres quadrats.
  
Propietaris: d'acord amb les inscripcions vigents al Registre de la Propietat de Cullera, el senyor Alberto Oliver García, la senyora Remedios Giménez Torán, la senyora Pilar Esteve García, el senyor José Peiró Falcó, el senyor José Esteve García i la senyora Enriqueta Pérez, o, si fa al cas, els seus legítims hereus, en la part que a cadascú corresponga.
  
Parcel·la 2 (destinada a vial públic).
  
Identificació i situació: terrenys situats a la ciutat de Cullera, entre els carrers del Replà de Sant Antoni i del Tir, de 4 metres d'ample. Correspon a la meitat de l'ample total del vial que és de 8 metres.
  
Naturalesa i cultiu: finques amb matolls, sense cap cultiu, travessades per un barranc en direcció nord-sud aproximadament.
  
Límits:
  
- Nord: parcel·la que s'ha d'expropiar número 1, destinada a l'ampliació de l'Institut de Batxillerat Blasco Ibáñez, descrita anteriorment.
  
- Sud: resta de finca o finques de què se segrega, que també estaran destinades a vial públic, ja que només s'expropia fins a l'eix del vial previst al Pla General.
  
- Est: carrer del Replà de Sant Antoni.
  
- Oest: camí públic que constitueix l'accés actual a l'habitatge del conserge de l'Institut de Batxillerat Blasco Ibáñez de Cullera.
  
Registre de la Propietat de Cullera: l'expropiació afecta total o parcialment a una o diverses de les següents finques inscrites al Registre de la Propietat de Cullera:
  
- Finca número 31.998, inscrita al tom 1.899, llibre 514, foli 30, inscripció 1.ª, amb una superfície de 400 metres quadrats, els titulars de la qual són el senyor Liberto Oliver García i la senyora Remedios Giménez Torán.
  
- Finca número 19.289, inscrita al tom 1.340, llibre 342, foli 118, inscripcions 4.ª i 5.ª, amb una superfície de 600 metres quadrats, els titulars de la qual són el senyor Liberto Oliver García d'una meitat indivisa i, quant a l'altra meitat indivisa, la senyora Pilar Esteve García, de les dues terceres parts i el senyor José Esteve García d'una altra tercera part.
  
- Finca número 31.999, inscrita al tom 1.899, llibre 514, foli 33, inscripció 1.ª, amb una superfície de 600 metres quadrats, els titulars de la qual són la senyora Pilar Esteve García i el senyor José Peiró Falcó, de la meitat indivisa, amb caràcter de guany i el senyor José Esteve García i la senyora Enriqueta Pérez de l'altra meitat indivisa, també amb caràcter de guany.
  
- Finca número 33.183, inscrita al tom 1.935, llibre 529, foli 171, inscripció 1.ª, amb una superfície de 162,81 metres quadrats, els titulars de la qual són, per meitats indivises, la senyora Pilar Esteve García i el senyor José Esteve García.
  
Registres fiscals: la finca figura als plans del Cadastre d'Urbana com a vial i no té assignada referència cadastral. No tributa a efectes de l'impost sobre béns immobles.
  
Concepte expropiatori: vial públic que connectarà els carrers del Replà de Sant Antoni i del Tir, pel límit sud de la parcel·la destinada a ús educatiu i cultural.
  
Superfície total afectada: 180 metres quadrats.
  
Propietaris: d'acord amb les inscripcions vigents al Registre de la Propietat de Cullera, el senyor Alberto Oliver García, la senyora Remedios Giménez Torán, la senyora Pilar Esteve García, el senyor José Peiró Falcó, el senyor José Esteve García i la senyora Enriqueta Pérez, o, si fa al cas, els seus legítims hereus, en la part que a cadascú li corresponga.
  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de l'Ajuntament de Cullera als efectes d'esmenar possibles errors que s'hagen produït en relacionar els béns afectats per la urgent ocupació.
  
Contra aquest acord, que posa fi a la via administrativa, procedeix interposar-hi, després de la comunicació preceptiva al Govern Valencià, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
València, 10 de març de 1998
  
El conseller secretari del Govern Valencià,